CELEX: 32014D0311(01)
Language: et
Date: 2014-02-28 00:00:00
Title: Komisjoni rakendusotsus, 28. veebruar 2014 , toiduohutuse, loomatervise ja loomade heaolu ning taimetervise valdkonna IT-vahendeid käsitleva 2014. aasta tööprogrammi rahastamise kohta

11.3.2014   
            
            
               ET
            
            
               Euroopa Liidu Teataja
            
            
               C 72/4
            
         
      KOMISJONI RAKENDUSOTSUS,
   28. veebruar 2014,
   toiduohutuse, loomatervise ja loomade heaolu ning taimetervise valdkonna IT-vahendeid käsitleva 2014. aasta tööprogrammi rahastamise kohta
   2014/C 72/05
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistataks kehtetuks nõukogu määrus (EÜ, Euratom) nr 1605/2002 (edaspidi „finantsmäärus”), (1) eriti selle artiklit 84,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks, (2) eriti selle artikli 66 lõike 1 punkti c ja artikli 66 lõiget 2,
   võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas, (3) eriti selle artikli 35 lõiget 2 ja artikli 36 lõiget 2,
   ning arvestades järgmist:
   
               (1)
            
            
               Vastavalt määruse (EL, Euratom) nr 966/2012 (edaspidi „finantsmäärus”) artiklile 84 ja komisjoni delegeeritud määruse (EL) nr 1268/2012 (4) (edaspidi „rakenduseeskirjad”) artiklile 94 eelneb liidu eelarvest kulukohustuse võtmisele rahastamisotsus, milles sätestatakse sellise meetme olulised osad, millega kaasneb kulude rahastamine eelarvest; rahastamisotsuse teeb institutsioon või asutus, keda institutsioon on selleks volitanud.
            
         
               (2)
            
            
               Komisjoni delegeeritud määruses (EL) nr 1268/2012 on sätestatud, kui üksikasjalik kirjeldus on rahastamisotsuse raamistiku puhul piisav.
            
         
               (3)
            
            
               Euroopa Parlamendi ja nõukogu määruse (EÜ) nr 178/2002 (5) artikli 50 lõikega 1 on ette nähtud kiirhoiatussüsteemi loomine, mille kaudu teatatakse riskist, mis tuleneb toidust või söödast ning on vahetult või kaudselt seotud inimeste tervisega; süsteem toimib võrgustikuna ning on ette nähtud, et selle juhtimise eest vastutab komisjon.
            
         
               (4)
            
            
               Euroopa Parlamendi ja nõukogu määruse (EÜ) nr 1829/2003 (6) artikliga 28 on komisjonile pandud kohustus luua avalikkusele kättesaadav geneetiliselt muundatud toidu ja sööda register ning seda hallata.
            
         
               (5)
            
            
               Euroopa Parlamendi ja nõukogu määruse (EÜ) nr 1924/2006 (7) artikliga 20 on komisjonile pandud kohustus luua avalikkusele kättesaadav register toidu kohta esitatavate toitumis- ja tervisealaste väidete kohta ning seda hallata.
            
         
               (6)
            
            
               Euroopa Parlamendi ja nõukogu määruse (EÜ) nr 1334/2008 (8) artiklis 25 on märgitud, et liit kehtestab lõhna- ja maitseühendite loetelu.
            
         
               (7)
            
            
               Määruse (EÜ) nr 450/2009 (9) artikliga 8 on ette nähtud koostada register, mis sisaldab kõiki neid toiduga kokkupuutuvaid materjale, mille kohta on esitatud kehtiv taotlus.
            
         
               (8)
            
            
               Euroopa Parlamendi ja nõukogu direktiivi 2001/18/EÜ (10) artikli 31 lõikega 2 on komisjonile pandud kohustus seada sisse üks või mitu registrit, kuhu kantakse selline teave GMOde geneetiliste modifikatsioonide kohta, mida saab kasutada konkreetsete toodetena esinevate GMOde avastamiseks ja väljaselgitamiseks, et hõlbustada turustamisjärgset kontrolli ja inspekteerimist.
            
         
               (9)
            
            
               Euroopa Parlamendi ja nõukogu määruse (EÜ) nr 258/97 (11) artiklites 4–8 on sätestatud, et ELi liikmesriikide ja Euroopa Komisjoni vahel tuleb sisse seada konfidentsiaalse teabe turvalist käsitlemist võimaldav kiire andmevahetuse võrgustik ja seda käigus hoida.
            
         
               (10)
            
            
               Nõukogu direktiivi 2000/29/EÜ (12) artikli 2 lõike 1 punktiga i ja artikli 21 lõikega 6 on ette nähtud võrgu loomine kahjulike organismide uutest esinemistest teatamiseks, soovituste andmine suuniste koostamiseks, mille kohaselt riiklikud inspektorid teostavad impordi fütosanitaarkontrolli, ning riiklike inspektorite teadmiste parandamise programmid.
            
         
               (11)
            
            
               Nõukogu direktiivi 69/464/EMÜ (13) artiklis 10, nõukogu direktiivi 93/85/EMÜ (14) artikli 1 punktis a ja artiklis 2, nõukogu direktiivi 98/57/EÜ (15) artikli 1 punktis a ja artiklis 2 ning nõukogu direktiivi 2007/33/EÜ (16) artiklites 1, 4 ja 8 on sätestatud nõuded oluliste kartulihaiguste – vastavalt kartulivähi, kartuli ringmädaniku, pruunmädaniku ja kiduussi – leviku tõkestamiseks. Osutatud õigusaktides on kehtestatud ranged nõuded korrapäraste vaatluste tegemise kohta, et kontrollida eespool nimetatud kahjulike organismide esinemist, samuti on kehtestatud kohustus teha vaatluste tulemused komisjonile teatavaks.
            
         
               (12)
            
            
               Euroopa Parlamendi ja nõukogu määruse (EÜ) nr 1107/2009 (17) artikli 76 lõike 1 punktiga a on ette nähtud rahastada andmebaasi väljatöötamist, et koguda ja säilitada kogu taimekaitsevahendeid käsitlevat teavet.
            
         
               (13)
            
            
               Nõukogu direktiivi 68/193/EMÜ (18) artiklis 5e on sätestatud, et komisjon peab avaldama direktiivi reguleerimisalasse kuuluvate sortide kohta ühise sordikataloogi.
            
         
               (14)
            
            
               Nõukogu direktiivi 2008/90/EÜ (19) artikli 7 lõikes 6 on sätestatud, et võidakse otsustada koostada ja avaldada sortide ühine nimekiri.
            
         
               (15)
            
            
               Nõukogu direktiivi 99/105/EÜ (20) artikli 11 lõikes 1 on sätestatud, et komisjon võib avaldada loetelu pealkirjaga „Ühenduse loetelu metsapaljundusmaterjali tootmiseks heakskiidetud algmaterjali kohta”.
            
         
               (16)
            
            
               Nõukogu direktiivi 2002/53/EÜ (21) artikli 17 lõikega 1 ja nõukogu direktiivi 2002/55/EÜ (22) artikli 17 lõikega 1 on ette nähtud, et komisjon avaldab vastavalt põllumajandustaimede ja köögiviljasortide ühise kataloogi.
            
         
               (17)
            
            
               Euroopa Parlamendi ja nõukogu määruse (EÜ) nr 396/2005 (23) artikli 36 lõike 1 punktiga a on ette nähtud konsolideeritud andmebaasi loomine pestitsiidide jääkide piirnorme käsitlevate liidu õigusaktide kohta ning sellise teabe avalikkusele kättesaadavaks tegemine.
            
         
               (18)
            
            
               Direktiivi 96/23/EÜ (24) artikliga 8 on ette nähtud kontrollikavade andmebaas.
            
         
               (19)
            
            
               Euroopa Parlamendi ja nõukogu määruse (EÜ) nr 999/2001 (25) artikli 6 lõikega 4 on ette nähtud veiste spongioossete entsefalopaatiate epidemioloogilise seire andmebaas.
            
         
               (20)
            
            
               Euroopa Parlamendi ja nõukogu määruse (EÜ) nr 1333/2008 (26) artiklis 10 on nõutud, et tuleb käigus hoida ja hallata andmebaase toidu lisaainete lubade andmise ühtse menetluse kohta.
            
         
               (21)
            
            
               Otsuse 2009/470/EÜ artiklitega 35 ja 36 on liidul lubatud anda rahalist abi loomade identifitseerimise ja haigustest teatamise süsteemide sisseseadmiseks. Liit peaks andma rahalist toetust, et hallata ja täiendada loomahaigustest teatamise süsteemi (ADNS), mis on loodud komisjoni 1. märtsi 2005. aasta otsusega 2005/176/EÜ (27).
            
         
               (22)
            
            
               Otsuse 2009/470/EÜ artikliga 36 on ette nähtud liidu rahalise toetuse andmine teatavate liidusiseses kaubanduses ja impordis kasutatavate elektrooniliste süsteemide jaoks.
            
         
               (23)
            
            
               On tarvis jätkata rahalise toetuse andmist komisjoni otsusega 2003/24/EÜ (28) ette nähtud ühtse veterinaariaalase elektroonilise kaubanduskontrolli- ja ekspertsüsteemi TRACES veebimajutuse, haldamise ja hoolduse jaoks.
            
         
               (24)
            
            
               Vastavalt nõukogu otsuse 2009/470/EÜ artiklile 27 peavad liikmesriigid esitama tauditõrje-/seireprogrammide taotlused ning heakskiidetud programmide kohta aruanded ja kulude hüvitamise taotlused. Veebipõhise süsteemi loomine taotluste, aruannete ja hüvitistaotluste esitamiseks lihtsustaks teabe käitlemist.
            
         
               (25)
            
            
               Et tagada koordineeritus ning tervise- ja tarbijaküsimuste peadirektoraadi IT-kava tõhus ellurakendamine, tuleks käesoleva üheainsa otsusega heaks kiita vastavate meetmete 2014. aasta tööprogramm koos nende meetmete vajaliku rahastamisega.
            
         
               (26)
            
            
               Käesolev rahastamisotsus võib hõlmata ka viivist, mis tuleb tasuda makse hilinemise eest vastavalt finantsmääruse artiklile 92 ja rakenduseeskirjade artiklile 111.
            
         
               (27)
            
            
               Käesoleva otsuse kohaldamiseks on asjakohane määratleda mõiste „oluline muudatus” kohaldamiseeskirjade artikli 94 lõike 4 tähenduses.
            
         
               (28)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON TEINUD JÄRGMISE OTSUSE:
   Artikkel 1
   Toiduohutuse, loomatervise ja loomade heaolu ning taimetervise valdkonna IT-vahendite loomist ja ülalpidamist käsitlev 2014. aasta tööprogramm („tööprogramm”), mis on sätestatud lisas, võetakse vastu. Selle vastuvõtmine kujutab endast rahastamisotsust finantsmääruse artikli 84 tähenduses.
   Artikkel 2
   Tööprogrammi rakendamiseks käesoleva otsusega ettenähtud toetuse maksimummäär on 11 191 000 eurot, mida rahastatakse Euroopa Liidu 2014. aasta üldeelarve eelarvereast 17.0403.
   Need assigneeringud võivad hõlmata ka hilinenud makse eest tasumisele kuuluvat viivist.
   Artikkel 3
   Tööprogrammiga hõlmatud erimeetmeteks ette nähtud eraldiste summa kumulatiivseid muudatusi, mis ei ületa 10 % käesoleva otsuse artiklis 2 sätestatud toetussumma maksimummäärast, ei käsitata oluliste muudatustena rakenduseeskirjade artikli 94 tähenduses, kui need muudatused ei mõjuta märkimisväärselt tööprogrammi olemust ja eesmärke.
   Eelarvevahendite käsutaja võib selliseid muudatusi teha kooskõlas usaldusväärse finantsjuhtimise ja proportsionaalsuse põhimõttega.
   
      Brüssel, 28. veebruar 2014
      
         
            Komisjoni nimel
         
         
            komisjoni liige
         
         Tonio BORG
         
      
   
   
      (1)  ELT L 298, 26.10.2012, lk 1.
   
      (2)  ELT L 165, 30.4.2004, lk 1.
   
      (3)  ELT L 155, 18.6.2009, lk 30.
   
      (4)  Komisjoni delegeeritud määrus (EL) nr 1268/2012, 29. oktoober 2012, mis käsitleb Euroopa Parlamendi ja nõukogu määruse (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju) kohaldamise eeskirju (ELT L 362, 31.12.2012, lk 1).
   
      (5)  Euroopa Parlamendi ja nõukogu määrus (EÜ) nr 178/2002, 28. jaanuar 2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused (EÜT L 31, 1.2.2002, lk 1).
   
      (6)  Euroopa Parlamendi ja nõukogu määrus (EÜ) nr 1829/2003, 22. september 2003, geneetiliselt muundatud toidu ja sööda kohta (ELT L 268, 18.10.2003, lk 1).
   
      (7)  Euroopa Parlamendi ja nõukogu määrus (EÜ) nr 1924/2006, 20. detsember 2006, toidu kohta esitatavate toitumis- ja tervisealaste väidete kohta (ELT L 404, 30.12.2006, lk 9).
   
      (8)  Euroopa Parlamendi ja nõukogu määrus (EÜ) nr 1334/2008, 16. detsember 2008, mis käsitleb toiduainetes kasutatavaid lõhna- ja maitseaineid ning teatavaid lõhna- ja maitseomadustega toidu koostisosi ning millega muudetakse nõukogu määrust (EMÜ) nr 1601/91, määrusi (EÜ) nr 2232/96 ja (EÜ) nr 110/2008 ning direktiivi 2000/13/EÜ (ELT L 354, 31.12.2008, lk 34).
   
      (9)  Komisjoni määrus (EÜ) nr 450/2009, 29. mai 2009, toiduga kokkupuutumiseks ette nähtud aktiivsete ja intelligentsete materjalide ja esemete kohta (ELT L 135, 30.5.2009, lk 3).
   
      (10)  Euroopa Parlamendi ja nõukogu direktiiv 2001/18/EÜ, 12. märts 2001, geneetiliselt muundatud organismide tahtliku keskkonda viimise kohta ja nõukogu direktiivi 90/220/EMÜ kehtetuks tunnistamise kohta (EÜT L 106, 17.4.2001, lk 1).
   
      (11)  Euroopa Parlamendi ja nõukogu määrus (EÜ) nr 258/97, 27. jaanuar 1997, uuendtoidu ja toidu uuendkoostisosade kohta (EÜT L 43, 14.2.1997, lk 1).
   
      (12)  Nõukogu direktiiv 2000/29/EÜ, 8. mai 2000, taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta (EÜT L 169, 10.7.2000, lk 1).
   
      (13)  Nõukogu direktiiv 69/464/EMÜ, 8. detsember 1969, kartulivähi kontrolli kohta (EÜT L 323, 24.12.1969, lk 1).
   
      (14)  Nõukogu direktiiv 93/85/EMÜ, 4. oktoober 1993, kartuli ringmädaniku kontrolli kohta (EÜT L 259, 18.10.1993, lk 1).
   
      (15)  Nõukogu direktiiv 98/57/EÜ, 20. juuli 1998, haigusetekitaja Ralstonia solanacearum (Smith) Yabuuchi et al. kontrolli kohta (EÜT L 235, 21.8.1998, lk 1).
   
      (16)  Nõukogu direktiiv 2007/33/EÜ, 11. juuni 2007, mis käsitleb kartuli-kiduussi tõrjet ja millega tunnistatakse kehtetuks direktiiv 69/465/EMÜ (ELT L 156, 16.6.2007, lk 12).
   
      (17)  Euroopa Parlamendi ja nõukogu määrus (EÜ) nr 1107/2009, 21. oktoober 2009, taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (ELT L 309, 24.11.2009, lk 1).
   
      (18)  Nõukogu direktiiv 68/193/EMÜ, 9. aprill 1968, viinamarjade vegetatiivse paljundusmaterjali turustamise kohta (EÜT L 93, 17.4.1968, lk 15).
   
      (19)  Nõukogu direktiiv 2008/90/EÜ, 29. september 2008, puuviljade tootmiseks ettenähtud viljapuude paljundusmaterjali ja viljapuude turustamise kohta (ELT L 267, 8.10.2008, lk 8).
   
      (20)  Nõukogu direktiiv 99/105/EÜ, 22. detsember 1999, metsapaljundusmaterjali turustamise kohta (EÜT L 11, 15.1.2000, lk 17).
   
      (21)  Nõukogu direktiiv 2002/53/EMÜ, 13. juuni 2002, ühise põllumajandustaimesortide kataloogi kohta (EÜT L 193, 20.7.2002, lk 1).
   
      (22)  Nõukogu direktiiv 2002/55/EÜ, 13. juuni 2002, köögiviljaseemne turustamise kohta (EÜT L 193, 20.7.2002, lk 33).
   
      (23)  Euroopa Parlamendi ja nõukogu määrus (EÜ) nr 396/2005, 23. veebruar 2005, taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta (ELT L 70, 16.3.2005, lk 1).
   
      (24)  Direktiiv 96/23/EÜ, 29. aprill 1996, millega nähakse ette teatavate ainete ja nende jääkide kontrollimise meetmed elusloomades ja loomsetes toodetes ning tunnistatakse kehtetuks direktiivid 85/358/EMÜ ja 86/469/EMÜ ning otsused 89/187/EMÜ ja 91/664/EMÜ (EÜT L 125, 23.5.1996, lk 10).
   
      (25)  Euroopa Parlamendi ja nõukogu määrus (EÜ) nr 999/2001, 22. mai 2001, millega kehtestatakse teatavate transmissiivse spongioosse entsefalopaatia vältimise, kontrolli ja likvideerimise üksikasjalikud eeskirjad (EÜT L 147, 31.5.2001, lk 1).
   
      (26)  Euroopa Parlamendi ja nõukogu määrus (EÜ) nr 1333/2008, 16. detsember 2008, toidu lisaainete kohta (ELT L 354, 31.12.2008, lk 16).
   
      (27)  Komisjoni otsus 2005/176/EÜ, 1. märts 2005, milles sätestatakse loomahaigustest teatamise kodeeritud vorm ja koodid vastavalt nõukogu direktiivile 82/894/EMÜ (ELT L 59, 5.3.2005, lk 40).
   
      (28)  Komisjoni otsus 2003/24/EÜ, 30. detsember 2002, ühtse veterinaariaalase elektroonilise süsteemi väljatöötamise kohta (EÜT L 8, 14.1.2003, lk 44).
   
      LISA
      
         Toiduohutuse, loomatervise ja loomade heaolu ning taimetervise valdkonna infotehnoloogiavahendeid käsitlev 2014. aasta tööprogramm
      
      1.   SISSEJUHATUS
      
      Tööprogrammis on 2014. aastaks ette nähtud rakendusmeetmed. Esitatud eesmärkide põhjal on eelarve jaotatud järgmiselt hangeteks, mida rakendatakse eelarve otsese täitmise teel ja mille kogusumma on 11 191 000 eurot.
      2.   HANKED
      
      2.1.   IT-projektid, millega toetatakse toidu- ja söödaalase kiirhoiatussüsteemi (RASFF) ning toiduga kokkupuutuvate materjalide, geneetiliselt muundatud toidu ja sööda (GMO), uuendtoitude, lõhna- ja maitseainete, ensüümide ning toitumis- ja tervisealaste väidete registri toimimist
      
      Selle eelarve alusel rahastatava meetme eesmärk on viia lõpule 2011. aastal kasutusse võetud üldise kiirhoiatussüsteemi (GRAS) IT-rakenduse juurutamine ka toidu- ja söödaalase kiirhoiatussüsteemi (RASFF) uusima versiooni jaoks, mis võeti samuti kasutusse 2011. aastal, ning seda süsteemi ülal pidada. Sama IT-platvormi kasutamine erinevates komisjoni hallatavates hoiatussüsteemides lihtsustab teabevahetust nende süsteemide vahel ning parandab nende hallatavust infotehnoloogia seisukohast.
      Toidu- ja söödaalase kiirhoiatussüsteemi IT-rakendust on vaja edasi arendada kahes olulises suunas: i) riikide piirkondlikul tasandil, et süsteem vastaks paremini suurte ja föderaalse või konföderaalse ülesehitusega riikide vajadustele, ning ii) luues välislinke muude teabesüsteemidega toiduainete kontrollimise (nt. kaubanduse kontrolli- ja ekspertsüsteem (TRACES)) ja rahvatervise (nt. varajase hoiatuse ja reageerimise süsteem (EWRS)) valdkonnas.
      Et saada faktidel põhinev ülevaade lubamatutest ainetest ja toetada RASFFi, on vaja pidada lubatud ainete (toiduga kokkupuutuvad materjalid, uuendtoidud, geneetiliselt muundatud toit ja sööt, GMO-d, lõhna- ja maitseained, ensüümid ning toitumis- ja tervisealased väited) registreid.
      Selleks et tagada toiduga seotud patogeenide puhangute rahvusvaheliste uurimiste käigus vajalik suutlikkus jälgida kahtlustatavate toiduainete liikumist tarneahelas üles ja allapoole, tuleb luua täiendav vahend.
      Kavandatavad meetmed:
      
                  —
               
               
                  toetus RASFFi ülalpidamiseks ja arendamiseks: 330 000 eurot;
               
            
                  —
               
               
                  arendus riikide piirkondlikul tasandil ja RASFFi parendamine: 415 000 eurot;
               
            
                  —
               
               
                  täiendav arendustegevus, et täiustada RASFFi sektorirakenduse toimimist, sh välissüsteemi linkide spetsifikatsioone: 315 000 eurot;
               
            
                  —
               
               
                  lubatud ainete registrid (toiduga kokkupuutuvad materjalid, uuendtoidud, geneetiliselt muundatud toit ja sööt, GMO-d, lõhna- ja maitseained ning ensüümid): 359 000 eurot;
               
            
                  —
               
               
                  uuendtoitude registri uue versiooni väljatöötamine (olemasoleva tarkvara põhjal): 362 000 eurot;
               
            
                  —
               
               
                  liidu toitumis- ja tervisealaste väidete registri haldamine: 137 000 eurot;
               
            
                  —
               
               
                  vahend, mis võimaldab puhangute uurimiste käigus tuvastada toiduainete liikumist tarneahelas üles ja allapoole, ning selle vahendi rakendustugi: 150 000 eurot.
               
            
         Õiguslik alus
      
      
                   
               
               
                  Määruse (EÜ) nr 258/97 artiklid 4–8,
               
            
                   
               
               
                  direktiivi 2001/18/EÜ artikkel 31,
               
            
                   
               
               
                  määruse (EÜ) nr 178/2002 artikli 50 lõige 1,
               
            
                   
               
               
                  määruse (EÜ) nr 1829/2003 artikkel 28,
               
            
                   
               
               
                  määruse (EÜ) nr 1924/2006 artikkel 20,
               
            
                   
               
               
                  määruse (EÜ) nr 1332/2008 artikkel 16,
               
            
                   
               
               
                  määruse (EÜ) nr 1334/2008 artikkel 25,
               
            
                   
               
               
                  määruse (EÜ) nr 450/2009 artikkel 8.
               
            
         Eelarverida
      
      17.0403 – summa: 2 068 000 eurot.
      
         Kavandatud lepingute soovituslik arv ja liik
      
      Sisesed (intra muros) aja ja vahendite osas täpsustatud erilepingud selliste kehtivate raamlepingute alusel, mida informaatika peadirektoraat on sõlminud hankemenetluse ESP-DESIS II/III ja/või SANCO/2010/A4/001 alusel.
      Erilepingute soovituslik arv on viisteist.
      
         Valdkonnad, milles lepingud sõlmitakse (võimaluse korral)
      
      Infotehnoloogiasüsteemide väljatöötamine ja hooldus, sealhulgas projektijuhtimine, kvaliteedikontroll, ärianalüüs, kavandamine ja dokumenteerimine.
      
         Lepingute sõlmimise soovituslik ajakava
      
      Lepingud peaksid olema allkirjastatud 2014. aasta esimese poolaasta lõpuks.
      
         Rakendamine
      
      Eelarve täitmine.
      
         Erileping
      
      Erilepingud selliste kehtivate raamlepingute alusel, mida informaatika peadirektoraat on sõlminud hankemenetluse ESP-DESIS II raames ja/või raamlepingu SANCO/2010/A4/001 alusel.
      2.2.   IT-projektid, millega toetatakse taimetervisemeetmete rakendamist (EUROPHYT)
      
      EUROPHYTi näol on tegemist liikmesriikide jaoks mõeldud veebipõhise rakendusega, mille abil teavitatakse taimetervise nõuetele mittevastavate saadetiste kinnipidamisest. Kõigi Europhytis osalevate liikmesriikide esindajate kohtumisel võeti vastu kava kasutajaliidese uuendamise kohta. EUROPHYTi süsteem kasutab tsentraliseeritud ressursse ning ka rakenduse GRAS ressursse, mille kasutamist tuleb vahendada ja ülal pidada. Taimetervise impordinõuete andmebaas on loomisel ning see saab kasutuskõlblikuks enne aasta lõppu.
      Kõnealuselt eelarverealt rahastatakse järgmisi meetmeid:
      
                  —
               
               
                  taimetervise impordinõuete andmebaasi väljaarendamine ja veebimajutus: 120 000 eurot;
               
            
                  —
               
               
                  taimekaitsevahendeid käsitlevate taotluste registreerimine: 340 000 eurot;
               
            
                  —
               
               
                  kõigi taimesaadetiste registreerimise väljaarendamine: 150 000 eurot;
               
            
                  —
               
               
                  andmekogumine ühenduse loetelusse kantud heakskiidetud algmaterjali seireks: 70 000 eurot;
               
            
                  —
               
               
                  olemasoleva EUROPHYTi rakenduse edasiarendamine ja ülalpidamine: 200 000 eurot;
               
            
                  —
               
               
                  EUROPHYTi rakenduse kasutajaliidese edasiarendamine ja parendamine: 75 000 eurot;
               
            
                  —
               
               
                  kahjulike organismide puhanguid kajastava andmebaasi väljaarendamine: 150 000 eurot;
               
            
                  —
               
               
                  EUROPHYTi rakenduse veebimajutus: 70 000 eurot.
               
            
         Õiguslik alus
      
      
                   
               
               
                  Direktiivi 2000/29/EÜ artikli 2 lõike 1 punkt i ja artikli 21 lõige 6,
               
            
                   
               
               
                  direktiivi 69/464/EMÜ artikkel 10,
               
            
                   
               
               
                  direktiivi 93/85/EMÜ artikli 1 punkt a ja artikkel 2,
               
            
                   
               
               
                  direktiivi 98/57/EÜ artikli 1 punkt a ja artikkel 2,
               
            
                   
               
               
                  direktiivi 2007/33/EÜ artiklid 1, 4 ja 8,
               
            
                   
               
               
                  määruse (EÜ) nr 882/2004 artikli 66 lõike 1 punkt c ja artikli 66 lõige 2,
               
            
                   
               
               
                  määruse (EÜ) nr 1107/2009 artikli 76 lõike 1 punkt a.
               
            
         Eelarverida
      
      17.0403 – summa: 1 175 000 eurot.
      
         Kavandatud lepingute soovituslik arv ja liik
      
      Sisesed (intra muros) aja ja vahendite suhtes täpsustatud erilepingud selliste kehtivate raamlepingute alusel, mida informaatika peadirektoraat on sõlminud ESP-DESIS II hankemenetluste alusel.
      Erilepingute soovituslik arv on kümme.
      
         Valdkonnad, milles lepingud sõlmitakse (võimaluse korral)
      
      Infotehnoloogiasüsteemide väljatöötamine ja hooldus, sealhulgas projektijuhtimine, kvaliteedikontroll, ärianalüüs, kavandamine ja dokumenteerimine.
      
         Lepingute sõlmimise soovituslik ajakava
      
      Lepingud peaksid olema allkirjastatud 2014. aasta esimese poolaasta lõpuks.
      
         Rakendamine
      
      Rakendab DG SANCO otse.
      
         Erileping
      
      Erilepingud selliste kehtivate raamlepingute alusel, mida informaatika peadirektoraat on sõlminud hankemenetluse ESP-DESIS II/III ja (või) SANCO/2010/A4/001 alusel.
      2.3.   IT-projekt, millega toetatakse põllukultuuride, köögivilja-, viinamarja- ja puuviljasortide ühtsete kataloogide ning metsapaljundusmaterjali tootmiseks heakskiidetud algmaterjali ühenduse loetelu toimimist
      
      Ühtse kataloogi rakendusega hallatakse selliste põllukultuuride (direktiiv 2002/53/EÜ) ja köögiviljasortide (direktiiv 2002/55/EÜ) katalooge, mille seemnete müügi suhtes ei kehti Euroopa Liidu ning Norra, Islandi ja Šveitsi piires ühtegi piirangut.
      Võidakse koostada ka viinamarjasortide kataloog (direktiiv 68/193/EMÜ), ning ühised nimekirjad puuviljasortide (direktiiv 2008/90/EÜ) ja metsapaljundusmaterjali (direktiiv 1999/105/EÜ) kohta.
      Kõnealuseid loetelusid hakkab haldama komisjon, liikmesriikidel on neile juurdepääs ning liikmesriigid, komisjon ja Euroopa Liidu Väljaannete Talitus saavad elektrooniliselt andmeid vahetada.
      2014. aastaks tagatakse süsteemi ülalpidamine ning ajakohastatakse tehnilisi lahendusi, et süsteemi oleks võimalik kasutada elektroonilise avaldamisega seotud uusimate rakendustega: 85 000 eurot.
      Metsapaljundusmaterjali tootmiseks kasutatava algmaterjali ühenduse loetelu jaoks koostatakse märksõnakataloog, et loetelusse saaks siseneda ja seal otsinguid teha märksõnade järgi: 275 000 eurot.
      
         Õiguslik alus
      
      
                   
               
               
                  Direktiivi 68/193/EMÜ artikli 5 punkt e,
               
            
                   
               
               
                  direktiivi 2008/90/EÜ artikli 7 lõige 6,
               
            
                   
               
               
                  direktiivi 1999/105/EÜ artikli 11 lõige 1,
               
            
                   
               
               
                  direktiivi 2002/53/EÜ artikli 17 lõige 1,
               
            
                   
               
               
                  direktiivi 2002/55/EÜ artikli 17 lõige 1.
               
            
         Eelarverida
      
      17.0403 – summa: 360 000 eurot.
      
         Kavandatud lepingute soovituslik arv ja liik
      
      Sisesed (intra muros) aja ja vahendite suhtes täpsustatud erilepingud selliste kehtivate raamlepingute alusel, mida informaatika peadirektoraat on sõlminud hankemenetluse ESP-DESIS II/III ja/või raamlepingu SANCO/2010/A4/001 alusel.
      Erilepingute soovituslik arv on kolm.
      
         Valdkonnad, milles lepingud sõlmitakse (võimaluse korral)
      
      Infotehnoloogiasüsteemide väljatöötamine ja hooldus, sealhulgas projektijuhtimine, kvaliteedikontroll, ärianalüüs, kavandamine ja dokumenteerimine.
      
         Lepingute sõlmimise soovituslik ajakava
      
      Lepingud peaksid olema allkirjastatud 2014. aasta esimese poolaasta lõpuks.
      
         Rakendamine
      
      Rakendab DG SANCO otse.
      
         Erileping
      
      Erilepingud selliste kehtivate raamlepingute alusel, mida informaatika peadirektoraat on sõlminud ESP-DESIS II hankemenetluste alusel.
      2.4.   Pestitsiidijääkide andmebaas
      
      Määruses (EÜ) nr 396/2005 on sätestatud pestitsiidide jääkide piirnorme käsitlevate ühenduse õigusaktide konsolideeritud andmebaasi loomine ja haldamine. Meetme eesmärk on rakendada eespool nimetatud sätteid, pidades ülal ja täiustades andmebaasi, kuhu liikmesriikidel on võimalik andmeid sisestada ning mis võimaldab automaatset elektroonilist avaldamist, kasutades selleks Euroopa Liidu Väljaannete Talituse jaoks mõeldud ekspordivormingut.
      
         Õiguslik alus
      
      Määruse (EÜ) nr 396/2005 artikli 36 lõike 1 punkt a.
      
         Eelarverida
      
      17.0403 – summa: 343 000 eurot.
      
         Kavandatud lepingute soovituslik arv ja liik
      
      Sisesed (intra muros) aja ja vahendite suhtes täpsustatud erilepingud selliste kehtivate raamlepingute alusel, mida informaatika peadirektoraat on sõlminud ESP-DESIS II hankemenetluste ja/või raamlepingu SANCO/2010/A4/001 alusel.
      Erilepingute soovituslik arv on kolm.
      
         Valdkonnad, milles lepingud sõlmitakse (võimaluse korral)
      
      Infotehnoloogisüsteemide väljatöötamine ja hooldus, sealhulgas projektijuhtimine, kvaliteedikontroll, ärianalüüs, kavandamine ja dokumenteerimine.
      
         Lepingute sõlmimise soovituslik ajakava
      
      Lepingud peaksid olema allkirjastatud 2014. aasta esimese poolaasta lõpuks.
      
         Rakendamine
      
      Rakendab DG SANCO otse.
      
         Erileping
      
      Erilepingud selliste kehtivate raamlepingute alusel, mida informaatika peadirektoraat on sõlminud hankemenetluse ESP-DESIS II/III ja (või) SANCO/2010/A4/001 alusel.
      2.5.   IT-projektid, millega toetatakse määruse (EÜ) NR 882/2004, nõukogu direktiivi 96/23/EÜ, määruse (EÜ) NR 999/2001 ja määruse (EÜ) NR 1333/2008 rakendamist
      
      Kõnealuselt eelarverealt rahastatavad meetmed hõlmavad selliste IT-vahendite ja tööriistade loomist ja ülalpidamist, mille eesmärk on tagada mitme sellise uue nõude edukas rakendamine, mida peavad täitma liikmesriigid ja komisjon, kui nad teevad ametlikku kontrollimist sööda- ja toidualaste õigusnormide valdkonnas, ning/või täita sööda- ja toidusektoris tehtavate ametlike kontrollimiste valdkonnas õiguslikust alusest tulenevaid vajadusi või kohustusi.
      Meetmete eesmärk on veelgi parandada ja suurendada andmebaaside suutlikkust koguda andmeid riiklike kontrollikavade ja ametliku kontrolli tulemuste kohta, et komisjon saaks kontrollida nende kokkusobivust ja aja jooksul jälgida nende arengut. Lisaks sellele on kavas luua elektroonilised süsteemid, millega koguda liikmesriikidelt ja/või komisjonilt andmeid riiklike kontrollikavade ja ametlike kontrollimiste tulemuste kohta.
      Meetmed on järgmised:
      
                  —
               
               
                  veiste spongioosse entsefalopaatia epidemioloogilise seire (määruse (EÜ) nr 999/2001 artikli 6 lõige 4), toidu lisaainete lubade andmise ühtse menetluse (määruse (EÜ) nr 1333/2008 artikkel 10) ja jääkide seirekavadega (direktiiv 96/23/EÜ artikkel 8) seotud andmebaaside rakendamine, kasutamine, ülalpidamine ja vajaduse korral edasiarendamine ning sellise seire kvantitatiivsete tulemuste kohta aruannete esitamine: 387 000 eurot;
               
            
                  —
               
               
                  IT süsteemi jätkuv edasiarendamine ning sihtotstarbelise taristu ülalpidamine ja arendamine, mis võimaldab edastada, kinnitada ja jälgida komisjoni kogutud andmeid sööda- ja toidualaste õigusnormide jõustamise kohta liikmesriikides ja kolmandates riikides, sealhulgas toidu- ja veterinaarameti (FVO) kogutud andmeid. Kõnealune IT-vahend peaks võimaldama luua riikide ja külastatud ettevõtete profiile, mis lihtsustaks pädevate asutuste esitatud kontrollikavade hindamist: 550 000 eurot;
               
            
                  —
               
               
                  sellise täieliku ja turvalise süsteemi rakendamine ja ülalpidamine, mille abil juhtida ja kavandada määrusest (EÜ) nr 882/2004 tulenevaid liidu kontrollkäike, hallata ja salvestada auditiaruandeid ja nendega seotud dokumente ning võtta kontrollkäikude järeldustest tulenevaid järelmeetmeid, sealhulgas lubade kulud: 570 000 eurot;
               
            
                  —
               
               
                  toetus IT-süsteemide turvalisuse parandamiseks, kesksele tugiüksusele ja eespool nimetatud meetmetega seotud süsteemide rakendamiseks vajalike kesksete IT-seadmete jaoks: 334 000 eurot;
               
            
                  —
               
               
                  komisjoni ja liikmesriikide kontaktpunkte hõlmava toiduga seotud pettuste vastase võrgustiku infosüsteemi analüüs ja rakendamine, mida võrgustik kasutab, et vahetada kiiresti ja tõhusalt teavet võimalike toiduga seotud pettuste kohta: 504 000 eurot.
               
            
         Õiguslik alus
      
      
                   
               
               
                  Direktiivi 96/23/EÜ artikkel 8,
               
            
                   
               
               
                  määruse (EÜ) nr 999/2001 artikli 6 lõige 4,
               
            
                   
               
               
                  määruse (EÜ) nr 1333/2008 artikkel 10,
               
            
                   
               
               
                  määruse (EÜ) nr 882/2004 artiklid 36, 37, 38 ja 40 ning artikli 66 lõike 1 punkt c ja artikli 66 lõige 2.
               
            
         Eelarverida
      
      17.0403 – summa: 2 345 000 eurot.
      
         Kavandatud lepingute soovituslik arv ja liik
      
      Sisesed (intra muros) aja ja vahendite suhtes täpsustatud erilepingud selliste kehtivate raamlepingute alusel, mida informaatika peadirektoraat on sõlminud ESP-DESIS II/III, ITSS II hankemenetluste ja raamlepingu SANCO/2010/A4/001 alusel.
      Erilepingute soovituslik arv on 19.
      
         Valdkonnad, milles lepingud sõlmitakse (võimaluse korral)
      
      Infotehnoloogiasüsteemide väljatöötamine ja hooldus, sealhulgas projektijuhtimine, kvaliteedikontroll, ärianalüüs, kavandamine ja dokumenteerimine.
      
         Lepingute sõlmimise soovituslik ajakava
      
      Lepingud peaksid olema allkirjastatud 2014. aasta esimese poolaasta lõpuks.
      
         Rakendamine
      
      Rakendab DG SANCO otse.
      
         Erileping
      
      Erilepingud selliste kehtivate raamlepingute alusel, mida informaatika peadirektoraat on sõlminud ESP-DESIS II/III, ITSS II hankemenetluste või SANCO/2010/A4/001 alusel.
      2.6.   Loomahaigustest teatamise süsteem (ADNS)
      
      Kõnealuselt eelarverealt rahastatava meetme eesmärk on loomahaigustest teatamise süsteemi (ADNS) rakendamine lõpule viia ja seda hallata.
      Kavandatavad meetmed:
      
                  —
               
               
                  toetus loomahaigustest teatamise süsteemi väljatöötamiseks ja ülalpidamiseks: 110 000 eurot;
               
            
                  —
               
               
                  täiendav arendustegevus, et täiustada taudipuhangute kaartide, internetis sirvitavate kaartide ja elektrooniliselt koostatud kaartide toimimist ja andmekvaliteeti: 80 000 eurot;
               
            
                  —
               
               
                  veebimajutusteenused rakenduse kättesaadavuse tagamiseks: 93 000 eurot;
               
            
                  —
               
               
                  toetus IT-süsteemide turvalisuse täiustamise, keskse tugiüksuse, keskse veebimajutuse ning kesksete IT-seadmete jaoks, mida on vaja avalikkusele kättesaadavate rakenduste käitamiseks ja haldamiseks: 288 000 eurot.
               
            
         Õiguslik alus
      
      Otsuse 2009/470/EÜ artiklid 35 ja 36.
      
         Eelarverida
      
      17.0403 – summa: 571 000 eurot.
      
         Kavandatud lepingute soovituslik arv ja liik
      
      Sisesed (intra muros) aja ja vahendite suhtes täpsustatud erilepingud selliste kehtivate raamlepingute alusel, mida informaatika peadirektoraat on sõlminud ESP-DESIS II/III hankemenetluste ja/või raamlepingu SANCO/2010/A4/001 alusel.
      Erilepingute soovituslik arv on viis.
      
         Valdkonnad, milles lepingud sõlmitakse (võimaluse korral)
      
      Infotehnoloogisüsteemide väljatöötamine ja hooldus, sealhulgas projektijuhtimine, kvaliteedikontroll, ärianalüüs, kavandamine ja dokumenteerimine.
      
         Lepingute sõlmimise soovituslik ajakava
      
      Lepingud peaksid olema allkirjastatud 2014. aasta esimese poolaasta lõpuks.
      
         Rakendamine
      
      Rakendab DG SANCO otse.
      
         Erileping
      
      Erilepingud selliste kehtivate raamlepingute alusel, mida informaatika peadirektoraat on sõlminud hankemenetluse ESP-DESIS II/III ja (või) SANCO/2010/A4/001 alusel.
      2.7.   Loomahaiguste infosüsteem (ADIS)
      
      Kõnealuselt eelarverealt rahastatava meetme eesmärk on kasutajaliidese väljaarendamine ja loomahaiguste infosüsteemi (ADIS) rakendamine.
      Kavandatav meede:
      
                  —
               
               
                  toetus IT-süsteemide turvalisuse tagamiseks, keskse tugiüksuse, keskse veebimajutuse ning kesksete IT-seadmete jaoks, mida on vaja avalikkusele kättesaadavate rakenduste käitamiseks ja haldamiseks: 310 000 eurot.
               
            
         Õiguslik alus
      
      Nõukogu otsuse 2009/470/EÜ artiklid 35 ja 36
      
         Eelarverida
      
      17.0403 – summa: 310 000 eurot.
      
         Kavandatud lepingute soovituslik arv ja liik
      
      Sisesed (intra muros) aja ja vahendite suhtes täpsustatud erilepingud selliste kehtivate raamlepingute alusel, mida informaatika peadirektoraat on sõlminud ESP-DESIS II/III hankemenetluste ja/või raamlepingu SANCO/2010/A4/001 alusel.
      Erilepingute soovituslik arv on kolm.
      
         Valdkonnad, milles lepingud sõlmitakse (võimaluse korral)
      
      Infotehnoloogiasüsteemide väljatöötamine ja hooldus, sealhulgas projektijuhtimine, kvaliteedikontroll, ärianalüüs, kavandamine ja dokumenteerimine.
      
         Lepingute sõlmimise soovituslik ajakava
      
      Lepingud peaksid olema allkirjastatud 2014. aasta esimese poolaasta lõpuks.
      
         Rakendamine
      
      Rakendab DG SANCO otse.
      
         Erileping
      
      Erileping selliste kehtivate raamlepingute alusel, mida informaatika peadirektoraat on sõlminud ESP-DESIS II hankemenetluste ja/või SANCO/2010/A4/001 alusel.
      2.8.   Kaubanduse kontrolli- ja ekspertsüsteem (TRACES)
      
      Kõnealuselt eelarverealt rahastatava meetme eesmärk on kaubanduse kontrolli- ja ekspertsüsteemi (TRACES) parandamine, ülalpidamine, toetamine ja kättesaadavaks tegemine.
      Kavandatavad meetmed:
      
                  —
               
               
                  3 272 000 eurot ühtse veterinaariaalase elektroonilise süsteemi TRACES veebimajutuseks, arendamiseks, ülalpidamiseks ja hoolduseks, TRACESi kasutajate logistiliseks toeks, kesktalituste, teabevahetuse, veebisaidi ja turvalisuse toetuseks ning uute tarkvaralitsentside ostmise (hooldus ja tugi) jaoks ning elektroonilise allkirja ja rakenduse veebimajutuse tarbeks;
               
            
                  —
               
               
                  40 000 eurot veiste tuvastamisandmete vahetussüsteemi jaoks.
               
            
         Õiguslik alus
      
      Nõukogu otsuse 2009/470/EÜ artikkel 36.
      
         Eelarverida
      
      17.0403 – summa: 3 312 000 eurot.
      
         Kavandatud lepingute soovituslik arv ja liik
      
      Sisesed (intra muros) aja ja vahendite suhtes täpsustatud erilepingud selliste kehtivate raamlepingute alusel, mida informaatika peadirektoraat on sõlminud ESP-DESIS II/III hankemenetluste ja/või raamlepingu SANCO/2010/A4/001 alusel.
      Erilepingute soovituslik arv on 22.
      Üks veebimajutust käsitlev vastastikuse mõistmise memorandum informaatika peadirektoraadiga.
      
         Valdkonnad, milles lepingud sõlmitakse (võimaluse korral)
      
      Infotehnoloogiasüsteemide väljatöötamine ja hooldus, sealhulgas projektijuhtimine, kvaliteedikontroll, ärianalüüs, kavandamine ja dokumenteerimine.
      
         Lepingute sõlmimise soovituslik ajakava
      
      Lepingud peaksid olema allkirjastatud 2014. aasta esimese poolaasta lõpuks.
      
         Rakendamine
      
      Rakendab DG SANCO otse.
      
         Erileping
      
      Erilepingud selliste kehtivate raamlepingute alusel, mida informaatika peadirektoraat on sõlminud ESP-DESIS II hankemenetluste ja/või SANCO/2010/A4/001 alusel.
      2.9.   Andmete kogumine toidu ja sööda ohutuse valdkonnas
      
      Kavandatav meede:
      707 000 eurot selliste andmete kogumiseks ja töötlemiseks, mis on seotud vastavalt otsuse 2009/470/EÜ artiklile 27 heakskiidetud tauditõrje- ja seireprogrammide rakendustega.
      
         Õiguslik alus
      
      Nõukogu otsuse 2009/470/EÜ artikkel 27.
      
         Eelarverida
      
      17.0403 – summa: 707 000 eurot.
      
         Kavandatud lepingute soovituslik arv ja liik
      
      Sisesed (intra muros) aja ja vahendite suhtes täpsustatud erilepingud selliste kehtivate raamlepingute alusel, mida informaatika peadirektoraat on sõlminud ESP-DESIS II/III hankemenetluste ja/või raamlepingu SANCO/2010/A4/001 alusel.
      Erilepingute soovituslik arv on kuus.
      
         Valdkonnad, milles lepingud sõlmitakse (võimaluse korral)
      
      Infotehnoloogiasüsteemide väljatöötamine ja hooldus, sealhulgas projektijuhtimine, kvaliteedikontroll, ärianalüüs, kavandamine ja dokumenteerimine.
      
         Lepingute sõlmimise soovituslik ajakava
      
      Lepingud peaksid olema allkirjastatud 2014. aasta esimese poolaasta lõpuks.
      
         Rakendamine
      
      Rakendab DG SANCO otse.
      
         Erileping
      
      Erilepingud selliste kehtivate raamlepingute alusel, mida informaatika peadirektoraat on sõlminud hankemenetluse ESP-DESIS II/III ja (või) SANCO/2010/A4/001 alusel.
      3.   KOKKUVÕTE
      
      
                  Nr
               
               
                  Nimetus
               
               
                  Eelarverida
               
               
                  Hinnanguline lepingute arv
               
               
                  Õiguslik alus
               
               
                  Summa eurodes
               
            
                  1.
               
               
                  IT-projektid, millega toetatakse toidu- ja söödaalase kiirhoiatussüsteemi (RASFF) ning toidu lisaainete, lõhna- ja maitseainete, toiduga kokkupuutuvate materjalide, GMO-de, toitumis- ja tervisealaste väidete ning uuendtoitude registri toimimist
               
               
                  17.0403
               
               
                  15
               
               
                  Määrused (EÜ) nr 178/2002, (EÜ) nr 1924/2006/EÜ, (EÜ) nr 1829/2003 ja (EÜ) nr 1334/2008, direktiiv 2001/18/EÜ ning määrus (EÜ) nr 258/97
               
               
                  2 068 000
               
            
                  2.
               
               
                  Taimetervisemeetmete rakendamist toetavad IT-projektid (EUROPHYT)
               
               
                  17.0403
               
               
                  10
               
               
                  Direktiivid 2000/29/EÜ, 69/464/EMÜ, 93/85/EMÜ, 98/57/EÜ ja 2007/33/EÜ ning määrused (EÜ) nr 882/2004 ja (EÜ) nr 1107/2009
               
               
                  1 175 000
               
            
                  3.
               
               
                  IT-projekt, millega toetatakse põllukultuuride, köögivilja-, viinamarja- ühtsete kataloogide ja puuviljasortide ühenduse loetelu ning metsapaljundusmaterjali tootmiseks heakskiidetud algmaterjali ühenduse loetelu toimimist
               
               
                  17.0403
               
               
                  3
               
               
                  Direktiivid 68/193/EMÜ, 2008/90/EÜ, 1999/105/EÜ, 2002/53/EÜ ja 2002/55/EÜ
               
               
                  360 000
               
            
                  4.
               
               
                  Pestitsiidijääkide andmebaas
               
               
                  17.0403
               
               
                  3
               
               
                  Määrus (EÜ) nr 396/2005
               
               
                  343 000
               
            
                  5.
               
               
                  IT-projektid, millega toetatakse määruse (EÜ) nr 882/2004, nõukogu direktiivi 96/23/EÜ, määruse (EÜ) nr 999/2001 ja määruse (EÜ) nr 1333/2008/EÜ rakendamist
               
               
                  17.0403
               
               
                  19
               
               
                  Määrus (EÜ) nr 882/2004, direktiiv 96/23/EÜ ja määrused (EÜ) nr 999/2001 ning (EÜ) nr 1333/2008
               
               
                  2 345 000
               
            
                  6.
               
               
                  Loomahaigustest teatamise süsteem (ADNS)
               
               
                  17.0403
               
               
                  5
               
               
                  Nõukogu otsuse 2009/470/EÜ artiklid 35 ja 36
               
               
                  571 000
               
            
                  7.
               
               
                  Loomahaiguste infosüsteem (ADIS)
               
               
                  17.0403
               
               
                  3
               
               
                  Nõukogu otsuse 2009/470/EÜ artiklid 35 ja 36
               
               
                  310 000
               
            
                  8.
               
               
                  Kaubanduse kontrolli- ja ekspertsüsteem (TRACES)
               
               
                  17.0403
               
               
                  22
               
               
                  Nõukogu otsuse 2009/470/EÜ artikkel 36
               
               
                  3 312 000
               
            
                  9.
               
               
                  Andmete kogumine toidu ja sööda ohutuse valdkonnas
               
               
                  17.0403
               
               
                  6
               
               
                  Nõukogu otsuse 2009/470/EÜ artikkel 27
               
               
                  707 000
               
            
                  KOKKU
               
               
                   
               
               
                  86
               
               
                   
               
               
                  11 191 000